wickkiey/tamil-wikipedia-chunked huggingface dataset:
# ஜப்பானியத் தொலைக்காட்சி நாடகம்

**ஜப்பானியத் தொலைக்காட்சி நாடகம்** (テレビドラマ) என்பது ஜப்பானிய நாட்டு தொலைக்காட்சியின் தினமும் ஒளிபரப்பப்படும் பிரதானமான தொலைக்காட்சி நிகழ்ச்சி வகை ஆகும். ஜப்பானில் உள்ள அனைத்து முக்கிய தொலைக்காட்சி வலைப்பின்னல்களும் காதல், நகைச்சுவை, துப்பறியும் கதைகள், திகில், மற்றும் பரபரப்பூட்டும் போன்ற பல நாடகத் தொடர்களை உருவாக்குகின்றன..  
ஜப்பானியத் தொடர்கள் வாரத்தில் இரண்டு நாட்களுக்கு ஒற்றை அத்தியாயம் அல்லது வாரத்தில் ஒரு நாள் வழக்கமாக இரண்டு மணி நேரம் நீளமுள்ள தொடர்களை ஒளிபரப்பு செய்து வருகின்றது. ஜப்பானிய நாடகத் தொடர்கள் மூன்று மாத பருவங்களில் ஒளிபரப்பப்படுகின்றன: குளிர்காலம் (ஜனவரி-மார்ச்), வசந்த காலம் (ஏப்ரல்-ஜூன்), கோடை (ஜூலை-செப்டம்பர்), மற்றும் இலையுதிர் காலம் அல்லது இலையுதிர் காலம் (அக்டோபர்-டிசம்பர்) போன்ற காலப்பிரிவில் ஒளிபரப்படுகின்றது. அல்லது சில தொடர்கள் மற்றொரு மாதத்தில் தொடங்கலாம், இருப்பினும் இது ஒரு குறிப்பிட்ட பருவத்தின் தொடராகக் கருதப்படலாம். பெரும்பாலான நாடகங்கள் வார நாட்களில் இரவு 9 மணி முதல் இரவு 11 மணி வரை ஒளிபரப்பப்படுகின்றன. பகல்நேர நாடகங்கள் பொதுவாக தினமும் ஒளிபரப்பப்படுகின்றன. மாலை நேர நாடகங்கள் வாரந்தோறும் ஒளிபரப்பப்படுகின்றன, பொதுவாக அவை பத்து முதல் பதினான்கு மணிநேர அத்தியாயங்களில் ஒளிபரப்பு செய்கின்றது.  
ஜப்பானிய நாடகங்கள் பெரும்பாலும் குறுந்தொடர்கள் வடிவில்தான் தயாரிக்கப்படுகின்றது. சில நேரங்களில் ஒரு கதை அத்தியாயம் வடிவிலும் தயாரிக்கப்படுகின்றது. இது திரைப்படத்திற்கு இணையாக கருதப்படுகின்றது. ஜப்பானிய நாடகத்தின் ஒரு சிறப்பியல்பு என்னவென்றால், ஒவ்வொரு அத்தியாயமும் பொதுவாக ஒளிபரப்பப்படுவதற்கு சில (இரண்டு முதல் மூன்று) வாரங்களுக்கு முன்புதான் படமாக்கப்படுகிறது. நிகழ்ச்சி ஒளிபரப்பப்படுவதால் பல ரசிகர்கள் தொடரின் கதாபாத்திர நடிகர்களை பார்வையிட முடியும். இந்த தொடர்கள் மிகவும் புகழ் பெற்றதாகவும் மற்றும் உலகளாவிய ரீதியாக இளையோர்கள் மத்தியில் மிகப்பெரிய வரவேற்பை பெற்றுள்ளது. தற்பொழுது நாடகங்கள் பியூஜி தொலைக்காட்சி, நிப்பான் தொலைக்காட்சி மற்றும் டோக்கியோ ஒளிபரப்பு அமைப்பு போன்ற அலைவரிசைகளில் ஒளிபரப்பாகின்றது.
# பாலைவன வெட்டுக்கிளி

**பாலைவன வெட்டுக்கிளி** (*Desert locust*, *Schistocerca gregaria*; *Gryllus gregarius*) என்பது வெட்டுக்கிளியின் ஒரு வகையாகும். உலகில் அதிக அழிவை ஏற்படுத்தக்கூடிய இடம்பெயரும் பூச்சிகளில் இவையும் ஒன்றாகும். பயிர்கள் மற்றும் மேய்ச்சல் நிலங்கள் உள்ளிட்ட எந்த வகையான பச்சைத் தாவரங்களையும் பெரிய அளவில் இவை உண்ணக்கூடியவை. ஒரு பொதுவான வெட்டுக்கிளி திரளானது ஒரு சதுர கிலோ மீட்டருக்கு 15 கோடி வெட்டுக்கிளிகளைக் கொண்டிருக்கும். இவற்றால் ஒரு நாளைக்கு 150 கிலோமீட்டர் பயணம் செய்ய முடியும்.ஒரு சதுர கிலோமீட்டர் போன்ற ஒரு சிறிய பரப்பளவில் உள்ள வெட்டுக்கிளி திரளால் கூட 35,000 மக்கள் ஒருநாளைக்குச் உண்ணக் கூடிய அளவு பச்சைத் தாவரங்களை உண்ண முடியும்.
# பாலைவன வெட்டுக்கிளி

## பயிர்ச் சேதம்

இவை ஒரு நாளைக்குத் தங்கள் உடல் எடைக்குச் (2 கிராம்) சமமான பச்சைத் தாவரங்களை உண்கின்றன. இலைகள், தளிர்கள், மலர்கள், பழம், விதைகள், தண்டுகள் மற்றும் பட்டை எனப் பல விதமான உணவை உண்ணக் கூடியவை. கம்பு, மக்காச்சோளம், சோளம், வாற்கோதுமை, நெல், மேய்ச்சல் நிலப்புற்கள், கரும்பு, பருத்தி, பழ மரங்கள், பேரீச்சை, வாழை தாவரங்கள், காய்கறிகள் மற்றும் களைகள் என கிட்டத்தட்ட அனைத்து பயிர்கள் மற்றும் பயிரல்லாத தாவரங்களையும் உண்கின்றன.
# பாலைவன வெட்டுக்கிளி

## பாலைவன வெட்டுக்கிளிப் படையெடுப்புகள்

### 2019-20 கிழக்கு ஆப்பிரிக்க மற்றும் ஆசியப் படையெடுப்புகள்

2020 ஆம் ஆண்டில் சனவரி மாதம் முதல் ஒரு மிகப்பெரிய அளவிலான பாலைவன வெட்டுக்கிளிகள் கென்யாவில் திரண்டன. விவசாய அதிகாரிகளின் மதிப்பீட்டின்படி 5,000 சதுர கிலோமீட்டர் பரப்பளவிலான மேய்ச்சல் நிலம் மற்றும் பயிர் நிலம் இவற்றால் அழிக்கப்பட்டன. 2020 சனவரி 20 ஆம் தேதி நிலவரப்படி இப்பூச்சிகள் 10,000 சதுர கிலோமீட்டருக்கும் அதிகமான பரப்பளவை ஆக்கிரமித்தன. எத்தியோப்பியா, சோமாலியா, மற்றும் தெற்கு சூடான் ஆகிய நாடுகள் இதனால் பாதிப்பு அடைந்தன. சனவரி மாதத்தில் கிழக்கு ஆப்பிரிக்காவில், முக்கியமாக உகாண்டா மற்றும் கென்யாவில் இது ஒரு பெரிய பிரச்சினையாக உருவானது.  
பெப்ரவரி மாதத்தில் ஐ. நா., சோமாலியா மற்றும் எத்தியோப்பியாவில் கடந்த 25 வருடங்களில் ஏற்பட்ட வெட்டுக்கிளிப் படையெடுப்புகளில் இந்தத் திரள் தான் மிகப் பெரியது என்று கூறியது. இந்தத் திரளானது போரால் பாதிக்கப்பட்ட யெமனில் இருந்து கிழக்கு ஆப்பிரிக்காவுக்குப் பரவியது. 2019 ஆம் ஆண்டின் பிற்பகுதியில் ஏற்பட்ட கடும் மழையால் உருவான சாதகமான சூழ்நிலையால் இப்பூச்சிகள் பெருமளவில் உருவாயின. பெப்ரவரி 2ம் தேதிப் படி, வெட்டுக்கிளிப் படையெடுப்பால் அப்பகுதியில் முதன்முதலில் பூச்சித்தாக்குதல் சார்ந்த அவசர நிலை பிரகடனப்படுத்திய நாடாக சோமாலியா உருவானது
# பாலைவன வெட்டுக்கிளி

## பாலைவன வெட்டுக்கிளிப் படையெடுப்புகள்

### 2019-20 கிழக்கு ஆப்பிரிக்க மற்றும் ஆசியப் படையெடுப்புகள்

#### இந்தியா

இந்தியாவுக்குள் வந்த திரளானது ஈரான் மற்றும் பாகிஸ்தானில் இருந்து வந்தது. குசராத்து மற்றும் இராஜஸ்தானில் இவற்றின் பரவல் கடந்த ஆண்டின் பிற்பகுதியில் தொடங்கியது. திசம்பர் மாதத்தில் குசராத்தில் 17,000 எக்டேர் பரப்பளவில் இருந்த, பெரும்பாலும் சீரகப் பயிர்கள் சேதம் அடைந்தன. மேற்கு ராஜஸ்தானின் பகுதிகளில் குறைந்தது 3,50,000 எக்டேர் பரப்பளவில் இருந்த பயிர்கள் இவற்றால் அழிக்கப்பட்டன. மே மாதத்தில் இராஜஸ்தான் மற்றும் மத்திய பிரதேசம் ஆகிய மாநிலங்கள் வெட்டுக்கிளி திரள்களால் மோசமாக பாதிப்படைந்தன. இத்திரள்கள் ஒரு கிலோ மீட்டர் அகலம் உடையதாக இருந்தன. இது கடந்த 27 ஆண்டுகளில் நடந்த வெட்டுக்கிளித் தாக்குதல்களில் மிக மோசமானதாகும்.
# பாலைவன வெட்டுக்கிளி

## பாலைவன வெட்டுக்கிளிப் படையெடுப்புகள்

### 2019-20 கிழக்கு ஆப்பிரிக்க மற்றும் ஆசியப் படையெடுப்புகள்

#### காரணம்

இதன் தொடக்கமானது 2018 ஆம் ஆண்டு மே மாதத்தில் தொடங்கியதாகும். அம்மாதம் மெகுனு சூறாவளி றுப்உல் காலீ என்று அழைக்கப்படும் தெற்கு அராபியத் தீபகற்பத்தின் ஒரு பெரிய மக்கள் வாழாத பாலைவனப் பகுதியைக் கடந்தது. அச்சூறாவளி மணல்திட்டுகளுக்கு இடையிலிருந்த இடைவெளிகளை குறுகிய காலம் மட்டும் இருக்கும் ஏரிகளாக நிரப்பியது. இதன் மூலம் வெட்டுக்கிளிகள் மனிதப் பார்வையில் படாமல் பெருகத் தொடங்கின. 2018 ஆம் ஆண்டு அக்டோபர் மாதம் ஏற்பட்ட லுபன் சூறாவளியால் இவற்றின் எண்ணிக்கை இன்னும் அதிகமானது. இச்சூறாவளிகள் புவி சூடாதலால் உருவானவையாகும்.
# இரண்டாம் தாலமி

**இரண்டாம் தாலமி பிலெடெல்பஸ்** (**Ptolemy II Philadelphus**) பண்டைய எகிப்திய தாலமி வம்சம் ஆண்ட தாலமி பேரரசின் இரண்டாவது பேரரசர் ஆவார். இவர் தலாமி வம்சத்தை நிறுவிய தாலமி சோத்தரின் மகன் ஆவார். இவர் தாலமி பேரரசை கிமு 284 முதல் கிமு 246 முடிய 38 ஆண்டுகள் அரசாண்டவர்.பண்டைய எகிப்தியப் பண்பாட்டின் படி, இரண்டாம் தாலமியும், தம் உடன் பிறந்த சசோகதரியான இரண்டாம் அர்சினோவை திருமணம் செய்து கொண்டவர்.  
இரண்டாம் தாலமி அலெக்சாந்திரியா நூலகத்தை நிறுவியவர். மேலும் இவர் மத்தியதரைக் கடலில் உள்ள சைப்பிரஸ், சிசிலி மற்றும் ஏஜியன் கடல் தீவுகளையும், லெவண்ட் பகுதிகளில் தலாமி பேரரசை, கிழக்கின் செலூக்கியப் பேரரசுக்கு நிகராக விரிவுபடுத்தினார்.  
இரண்டாம் தாலமி கிமு 275-இல் தெற்கு எகிப்தில் அமைந்த நூபியாவின் வடக்கு பகுதிகளைக் கைப்பற்றினார். கிமு 274-இல் செலூக்கியப் பேரரசின் கீழிருந்த சிரியாவைக் கைப்பற்றினார்.  
பார்வோன்களின் கோட்பாடு மற்றும் பண்டைய எகிப்திய சமயக் கொள்கைகளின் படி, இரண்டாம் தாலமியும், தாலமி சோத்தரைப் பின்பற்றி, எகிப்தியக் கடவுள்கள் கோயில்களின் தலைமைப் பூசாரிகளுக்கு மதிப்பளித்தார்.
# இரண்டாம் தாலமி

## தபோசிரிஸ் மக்னா நகரத்தை நிறுவுதல்

பார்வோன் இரண்டாம் தாலமி மற்றும் நான்காம் தாலமி சேர்ந்து வடக்கு எகிப்தில், அலெக்சாந்திரியா நகரத்திற்கு வெளிப்புறத்தில் ஒசிரிசு கடவுள் வழிபாட்டிற்கு கோயில் கட்டவும், சமயச் சடங்குகள் நடத்தவும் கிமு 280-270களில் தபோசிரிஸ் மக்னா எனும் புதிய நகரத்தை நிறுவினர்.
# இரண்டாம் தாலமி

## தபோசிரிஸ் மக்னா நகரத்தை நிறுவுதல்

### அகழாய்வுகள்

பிப்ரவரி, 2021-இல் அலெக்சாந்திரியா நகரத்திற்கு வெளிப்புறத்தில் அமைந்த பண்டைய தபோசிரிஸ் மக்னா நகரத்தில் நடைபெற்ற அகழாய்வில், 2,000 ஆண்டுகள் பழமையான, தாலமி வம்ச காலத்து, 16 மம்மிகள் கண்டுபிடிக்கப்பட்டது. இதில் இரண்டு மம்மிகளின் வாயில் தங்க நாக்குகள் இருந்தது கண்டுபிடிக்கப்பட்டது. பண்டைய எகிப்தியர்கள் இறப்பிற்கு பிந்தைய வாழ்க்கையின் போது எகிப்தியக் கடவுள் ஒசிரிசுடன் பேசுவதற்காக இந்த நாக்கு பொருத்தியதாக அறியப்படுகிறது.
# இரண்டாம் தாலமி

## இதனையும் காண்க

- பண்டைய எகிப்திய அரசமரபுகள்
- தாலமி வம்சம்
# Module:Location map/data/Russia Chukotka Autonomous Okrug

return {
name = 'Chukotka Autonomous Okrug',
top = 73,
bottom = 61,
= 157,
= -167,
image = 'Russia Chukotka Autonomous Okrug location map.svg',
image1 = 'Russia Chukotka Autonomous Okrug relief location map.png'
}
# பாக்கித்தானிய தொலைக்காட்சி நாடகம்

**பாக்கித்தான் நாடகங்கள்** அல்லது **பாக்கித்தான் தொடர்கள்** என்பது பாக்கித்தானில் தயாரிக்கப்படும் ஒரு பொழுது போக்கு தொலைக்காட்சி அம்சம் ஆகும். பெரும்பாலான தொடர்கள் உருது மொழியில் தயாரிக்கப்பட்டாலும், அவற்றில் அதிக எண்ணிக்கையிலான தொடர்கள் சிந்தி, பஞ்சாபி மற்றும் பலூச்சி போன்ற பிற பாக்கித்தான் மொழிகளிலும் தயாரிக்கப்படுகின்றது. பாக்கித்தானின் பழமையான தொலைக்காட்சி நாடகங்களில் ஒன்று *குடா கி பஸ்தி* என்ற உருது மொழித் தொடர் ஆகும். இந்த தொடர் 1969 இல் ஒளிபரப்பானது. பாக்கித்தான் நாடகங்கள் நாட்டின் கலாச்சாரத்தை பிரதிபலிப்பை கருதி எடுக்கப்படுகின்றது. ஃபாரூக் சுலேரியா கருத்துப்படி 1970 கள் மற்றும் 1980 களில் எடுக்கப்பட்ட தொடர்கள் பாகிஸ்தான் தொடர்களில் பொற்காலம் என கருதப்படுகின்றது.  
இந்த தொடர்கள் இந்தியாவில் பார்க்கப்படுகின்றன மற்றும் ஆப்கானிஸ்தான், பங்களாதேஷ் மற்றும் நேபாளம் உள்ளிட்ட பிற தெற்காசிய நாடுகளில் பிரபலமாக உள்ளது.
# பாக்கித்தானிய தொலைக்காட்சி நாடகம்

## தோற்றம்

பல பாக்கித்தான் நாடகங்கள் உருது நாவல்களை அடிப்படையாகக் கொண்டவை, மேலும் 1969 க்குப் பின்னர் எழுத்தாளர்கள் உமேரா அகமது மற்றும் ஃபர்ஹத் இஷ்டியாக் ஆகியோர் தொலைக்காட்சி எழுத்தாளர்களாக மாறினர். இருவரும் குறிப்பிட்ட அளவான தொடர்கள் தொடர்களை எழுதியுள்ளனர். சமீபத்திய ஆண்டுகளில் வெளியாகும் பாக்கிஸ்தானிய நாடகங்கள் ஒரு காலத்தில் தடைகளாகக் கருதப்படும் சமூகப் பிரச்சினைகளை மையமாக வைத்து பல தொடர்கள் தயாரிக்கப்படுகின்றது.
# பெர்பெரைட்டு

**பெர்பெரைட்டு** *(Ferberite)* என்பது FeWO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். மாங்கனீசு – இரும்பு உல்பிரமைட்டு திண்ம கரைசல் தொடரில் இரும்பு வகையின் இறுதி உறுப்பினர் பெர்பெரைட்டு ஆகும். இதேபோல மாங்கனீசு வகையின் இறுதி உறுப்பினர் அப்னெரைட்டு எனப்படும் மாங்கனீசு தங்குதன் ஆக்சைடு ஆகும். கருப்பு நிறத்தில் ஒற்றை சரிவச்சுக் கனிமமாக இது படிகமாகிறது.
பெர்பெரைட்டு, அப்னெரைட்டு இரண்டும் பெரும்பாலும் இரும்பு மற்றும் மாங்கனீசு தனிமங்களின் ஈரிணைதிற நேர்மின் அயனிகளைப் பெற்றிருக்கின்றன. திண்மக் கரைசல் தொடராகப் பெயரிடப்பட்டுள்ள உல்பிரமைட்டு ஓர் இடைநிலை சேர்ம இனமாகக் காணப்படுகிறது.  
பெர்பெரைட்டு கனிமம் சிறுசிறு மணிகளான பெருந்திரள் பொருண்மைகளாகவும் ஒடுங்கிய பட்டகப் படிகங்களாகவும் தோன்றுகிறது.பெர்பெரைட்டின் மோவின் கடினத்தன்மை மதிப்பு 4.5 என்றும் ஒப்படர்த்தி மதிப்பு 7.4 முதல் 7.5 எனவும் மதிப்பிடப்பட்டுள்ளது. குறிப்பாக பெக்மாடைட்டு எனப்படும் அனற் பாறைகள், மிகைமாற்ற கருங்கற் பாறைகள், உயர்வெப்ப நீர்வெப்ப படிவுகள் போன்றவற்றில் பெர்பெரைட்டு பொதுவாக சேர்ந்து காணப்படுகிறது. தங்குதனின் சிறுபான்மை தாதுவாகவும் இது கருதப்படுகிறது.  
1863 ஆம் ஆண்டு எசுப்பானியாவின் சியாரா அல்மாகிரேரா என்ற சுரங்க மாவட்டத்தில் முதன் முதலாக பெர்பெரைட்டு கண்டறியப்பட்டது. 1805 முதல் 1875 ஆம் ஆண்டு வரையிலான காலத்தில் வாழ்ந்த செருமன் நாட்டைச் சேர்ந்த கனிமவியலாளர் மோரிட்சு உருடால்ப் பெர்பெர் இதைக் கண்டறிந்தார் என்பதால் கனிமத்திற்கு பெர்பெரைட்டு என்ற பெயர் சூட்டப்பட்டது.
# பிலிப்பீனிய தொலைக்காட்சி நாடகம்

**பிலிப்பீனிய தொலைக்காட்சி நாடகம்** அல்லது **டெலிசெரி** என்பது பிலிப்பீன்சு நாட்டில் தயாரிக்கப்படும் ஒரு தொலைக்காட்சி பொழுதுபோக்கு அம்சம் ஆகும். டெலிசெரி இரண்டு பிலிப்பைன்ஸ் சொற்களிலிருந்து பெறப்பட்டது: "டெலி", இது "டெலிபிசியன்" (தொலைக்காட்சி) மற்றும் "சாரீ" (தொடர்) என்பது கருத்தாகும்.  
பெரும்பாலான தொடர்கள் சமூக எதார்த்தங்களை பிரதிபலிப்புடன் தயாரிக்கப்படுகின்றது. இங்கு தயாரிக்கப்படும் தொடர்கள் 3 பிரிவுகளின் கீழ் ஒளிபரப்பு செய்யப்படுகின்றது. கிழமைநாள் தொடர், இரவுநேர தொடர்கள் (பிரைம் டைம்) மற்றும் வாரநாள் தொடர்கள் என பிரிக்க பட்டு ஒளிபரப்பாகி வருகின்றது. தொடரின் கதைகள் மூன்று மாதம் முதல் ஓராண்டு வரை ஒளிபரப்பு செய்யப்படுகின்றது.  
முதல் பிலிப்பைன்ஸ் தொலைக்காட்ச்சி தொடர் 1963 ஆம் ஆண்டில் ஹிவாகா சா பஹாய் நா பாட்டோ என்ற தொடர் ஆகும். இது ஏபிஎஸ்-சிபிஎன் நிறுவனத்தால் தயாரிக்கப்பட்டது.
# தைவான் தொலைக்காட்சி நாடகம்

**தைவான் தொலைக்காட்சி நாடகம்** அல்லது **தாய்வான் நாடகம்** என்பது தைவான் நாட்டில் மாண்டரின் மொழியில் தயாரிக்கப்படும் ஒரு தொலைக்காட்சி பொழுதுபோக்கு அம்சம் ஆகும். இங்கு தயாரிக்கப்படும் தொடர்கள் இளைஞர்களைக் கவரும் விதமாக காதல், விளையாட்டு, இளமை பருவம் போன்ற வகையான தொடர்களை 10 முதல் 14 வரையான அத்தியாயங்களுடன் 1 மணி நேர அளவில் ஒளிபரப்பு செய்யப்படுகின்றது. "தைவானிய நாடகம்" என்ற சொல் பொதுவாக தைவானின் குறுந்தொடர்களுக்குப் பயன்படுத்தப்படுகிறது.  
தைவானிய நாடகங்கள் பொதுவாக மற்ற தொலைக்காட்சி நாடகங்களை விட காதல் மீது அதிக கவனம் செலுத்துகின்றன. அதோடு குற்ற நாடகம், காவல் நாடகம், வழக்கறிஞர் நாடகம் மற்றும் மருத்துவர் நாடகம் போன்ற வகை நாடகங்களும் எடுக்கப்படுகின்றது. தைவானிய நாடகங்கள் பல நெடுந்தொடர்கள் மற்றும் பிரைம் டைம் நாடகங்களைக் காட்டிலும் குறைவான வன்முறை மற்றும் பாலியல் உள்ளடக்கங்களைக் கொண்டிருக்கின்றன. பல பிரபலமான தைவானிய நாடகங்கள் ஜப்பானிய மங்காவை அடிப்படையாகக் கொண்டவை, குறிப்பாக ஷாஜோ மங்காவைப் பயன்படுத்துகின்றன, இருப்பினும் சில சீனென் மங்காக்கள் நாடகங்களாகவும் எடுக்கப்படுகின்றது.தைவானிய நாடகங்களில் உள்ள நடிகர்கள் மற்றும் நடிகைகள் - குறிப்பாக "idol நாடகங்கள்" - பாப் பாடகர்கள் மற்றும் ராக் இசைக்கலைஞர்களாக இருப்பது பொதுவானது.  
தைவானிய நாடகங்கள் பல கிழக்கு ஆசியா மற்றும் தென்கிழக்கு ஆசியா முழுவதும் பிரபலமானது. சீனா, வியட்நாம், ஹாங்காங் மற்றும் மக்காவ், ஜப்பான், தாய்லாந்து, சிங்கப்பூர், மலேசியா, இந்தோனேசியா மற்றும் பிலிப்பைன்ஸ் ஆகிய நாடுகளிலும் மிகவும் பிரபலமாக உள்ளது.
# தாய் தொலைக்காட்சி நாடகம்

**தாய் தொலைக்காட்சி நாடகம்** அல்லது **தாய் நாடகம்** (ละครโทรทัศน์) என்பது தாய்லாந்து நாட்டில் தயாரித்து ஒளிபரப்பாகும் ஒரு தொலைக்காட்சி பொழுதுபோக்கு அம்சம் ஆகும். தாய் நாடகம் பொதுவாக தாய் மக்களால் *லாகார்ன்* என்று அழைக்கப்படு கின்றது. இந்த தொடர்கள் பொதுவாக 20:30 மணி முதல் தாய் தொலைக்காட்சி அலைவரிசைகளில் ஒளிபரப்பு செய்யப்படுகின்றது.  
தாய் தொடர்கள் தமிழ்த் தொடர்களிலிருந்து மிகவும் வேறுபட்ட கதை அம்சங்களை கொண்டுள்ளது. இங்கு பெரும்பாலும் பள்ளி பருவம், காதல் தொடர், திகில், நகைச்சுவை மற்றும் ஓரின பாலின தொடர்பான தொடர்கள் போன்ற வகையில் தயாரித்து வருகின்றது.  
தாய் தொடர்கள் சுமார் மூன்று மாதங்களுக்கு இயங்கும். இது வாரத்திற்கு இரண்டு அல்லது மூன்று அத்தியாயங்களை ஒளிபரப்பக்கூடும், திங்கள்-செவ்வாய், புதன்-வியாழன் அல்லது வெள்ளி-ஞாயிறு போன்ற தினங்களில் ஒளிபரப்பு செய்யப்படுகின்றது. ஒரு அலைவரிசை ஒரே நேரத்திலும் மூன்று தொடர்களை ஒளிபரப்பு செய்யும், அந்த தொடர்களை அந்த அலைவரிசையே தயாரித்து வழங்கும். அதிக பார்வையாளர்களை ஈர்ப்பதற்க்காக சேனல் 3, 5 மற்றும் 7, சேனல் 9 போன்ற அலைவரிசைகள் பிரபலமான நட்சத்திரங்களுக்காக போட்டியிட்டு தொடர்களை தயாரிக்கின்றது.  
"சிறந்த" தொடர்கள் செய்திக்குப் பிறகு இரவில் ஒளிபரப்பப்படும் அதே வேளையில் சிறு தொடர்கள் மாலை 17: 00–18: 00 முதல் ஒளிபரப்பப்படும். சில சந்தர்ப்பங்களில் மிகவும் பிரபலமான பிரைம்-டைம் தொடர்கள் சில மாதங்களுக்கு பிறகு மறு ஒளிபரப்பு செய்யப்படும். ஒரு தொடர் அத்தியாயம் பொதுவாக 1 மணிநேரம் அல்லது சிறு தொடர்கள் 30 நிமிடங்கள் ஒளிபரப்பு செய்யப்படுகின்றது. சர்வதேச அளவில் ஒளிபரப்பும்போது ஒளிபரப்பு நேரம் 45 நிமிடங்கள் ஆகும்.
# தாய் தொலைக்காட்சி நாடகம்

## எழுத்துக்கள்

- முன்னணி கதாபாத்திரத்தின் குறிக்கோள் காதலித்த பெண்ணை திருமணம் செய்துகொண்டு, மகிழ்ச்சியுடன் வாழ்வதற்கான ஒரு சரியான முடிவை அடைவதே தொடரின் முக்கிய குறிக்கோள்.
- ஒரு தொடர் முக்கிய காதலர்கள் கதையுடன் ஆரம்பிக்கப்படுகிறது.
# தாய் தொலைக்காட்சி நாடகம்

## பரிணாமம்

பெரும்பாலான தாய் தொடர்கள் தாய் சமுதாயத்தின் உயர் வர்க்கத்தை சித்தரிக்கின்றன, பொதுவாக ஆண் முன்னணி வழியாக சித்தரிக்கின்றது. சில நேரங்களில் இரு ஆண் மற்றும் பெண் வழியாகவும் சித்தரிக்கப்படும். பெரும்பாலான ஆண் முன்னணி கதாபாத்திரங்கள் பணக்காரர் ஆவார். இவர்கள் தொழில் அதிபர்களாகவும், அரச குடும்பத்தை சார்ந்தவர்களாகவும், செல்வாக்கு மிகுந்த பின்புலத்தை கொண்டவர்களாகவும் சித்தரிக்கப்படுகின்றது.  
அதே தருணம் நடுத்தர சமூகத்தினரை பிரதி பழிக்கும் தொடர்களின் ஆதிக்கமும் அதிகரித்துள்ளது. இது இரு வேறுபட்ட சமூகத்தினரை ஒன்று இணைக்கு முறையாகவும் கருதப்படுகின்றது.
# துருக்கிய தொலைக்காட்சி நாடகம்

**துருக்கிய தொலைக்காட்சி நாடகம்** என்பது துருக்கி நாட்டில் தயாரித்து ஒளிபரப்பாகும் ஒரு பொழுதுபோக்கு தொலைக்காட்சி நிகழ்ச்சி அம்சம் ஆகும். குடும்பம், நகைச்சுவை, திகில், காதல், வரலாறு, அதிரடி புனைகதை போன்ற பல வித்தியாசமான கதைக்களத்துடன் தயாரிக்கப்பட்டு தொலைக்காட்சியில் ஒளிபரப்பப்பட்டு வருகின்றது. பெரும்பாலான நாடகங்கள் துருக்கிய கலாச்சாரத்தை பிரதிபலிக்கின்றன மற்றும் நாட்டின் மிகவும் பிரபலமான பொருளாதார மற்றும் கலாச்சார ஏற்றுமதிகள் இதுவும் உதவுகின்றது.  
துருக்கி உலகின் மிக வேகமாக வளர்ந்து வரும் தொலைக்காட்சி தொடர் ஏற்றுமதியாளராக உள்ளது, தற்போது அமெரிக்காவிற்கு அடுத்தபடியாக மிக உயர்ந்த தொலைக்காட்சி தொடர் ஏற்றுமதியாளரான மெக்சிகோ மற்றும் பிரேசில் தொடர்களை பின் தள்ளி இரண்டாவது இடத்தில் துருக்கி தொலைக்காட்சி தொடர் உள்ளது. இந்த தொலைக்காட்சி நாடகங்கள் உலகின் மிக நீளமான ஒரு அத்தியாயத்திற்கு 120 முதல் 150 நிமிடங்கள் வரை கொண்டது. ஆசியா, ஐரோப்பா, லத்தீன் அமெரிக்கா, மத்திய கிழக்கு மற்றும் வட ஆபிரிக்காவில் துருக்கியின் புகழை அதிகரிப்பதில் தொலைக்காட்சித் துறை முக்கியப் பங்கு வகித்துள்ளது என்பது குறிப்பிடத்தக்கது.  
துருக்கிய தொலைக்காட்சி நிகழ்ச்சிகள் எப்போதுமே பல மொழிகளில் கிடைக்கின்றன, அவை ஒரு நாட்டு மொழிக்கு ஏற்றவாறு மொழி மாற்றம் அல்லது வசன வரிகள் செய்யப்பட்டு வழக்கப்படுகின்றது. துருக்கிய தொலைக்காட்சித் தொடரின் வெற்றி சுற்றுலாவையும் உயர்த்தியுள்ளது, ஏனெனில் பார்வையாளர்கள் தங்களுக்குப் பிடித்த நிகழ்ச்சிகளுக்குப் பயன்படுத்தப்படும் இடங்களைக் காண ஆர்வமாக உள்ளனர்.  
இந்ததொடர்கள் பெரும்பாலும் இசுதான்புல்லில் தயாரிக்கப்படுகின்றன. டிஆர்டி, கனல் டி, ஷோ, ஸ்டார், ஏடிவி, பாக்ஸ், டிவி 8 மற்றும் கனல் 7 போன்ற அலைவரிசைகளில் தொடர்கள் ஒளிபரப்பு செய்கின்றது.
# துருக்கிய தொலைக்காட்சி நாடகம்

## உற்பத்தி

இன்று சராசரியாக துருக்கிய நாடகத்தின் ஒரு பருவம் சுமார் 35-40 அத்தியாயங்கள் ஆகும். புதிய அத்தியாயங்கள் ஒவ்வொரு வாரமும் 6 நாட்களில் படமாக்கப்படுகின்றன, மேலும் தேவைப்படும் உற்பத்தி அட்டவணையைத் தொடர குழுவினர் ஒரு நாளைக்கு 18 மணி நேரம் வரை வேலை செய்யலாம்.  
இன்று ஒரு பிரபலமான துருக்கிய நாடகத்தின் அத்தியாயங்கள் வழக்கமாக 120 முதல் 150 நிமிடங்கள் வரை இருக்கும் (விளம்பரங்களைத் தவிர), இது ஒரு அமெரிக்க அல்லது மேற்கு ஐரோப்பிய தொடரின் வழக்கமான அத்தியாயத்தை விட மிக நீளமானது.
# Module:IPA symbol

local data = mw.loadData('Module:IPA symbol/data').data
local p = {}  
local gsub = mw.ustring.gsub
local len = mw.ustring.len
local sub = mw.ustring.sub  
local function reverseLook(t, s)
local ret
for i = 1, len(s) - 1 do
-- Look for 2-char matches first
ret = t[sub(s, i, i + 1)] or t[sub(s, i, i)]
if ret then
return ret
end
end
ret = t[sub(s, -1)] -- Last character
if ret then
return ret
end
end  
local function returnData(s, dataType)
for _, v in ipairs(data.univPatterns) do
s = gsub(s, v.pat, v.rep)
end
local key = s
for _, v in ipairs(data.keyPatterns) do
key = gsub(key, v.pat, v.rep)
end
local ret = data.sounds[key] or data.diacritics[key]
or reverseLook(data.diacritics, s)
if ret and dataType then
if ret[dataType] then
ret = ret[dataType]
else
error(string.format('Invalid data type "%s"', dataType))
end
end
return ret
end  
local function returnErrorCat
return require('Module:Category handler').main{
'',
other = ''
}
end  
local function returnError(s)
return string.format(
'<span>Error using : "%s" not found in list</span>%s',
s, returnErrorCat)
end  
function p._main(s, errorText, output)
return returnData(s, output or 'article') or errorText or returnError(s)
end  
function p.main
local args = {}
for k, v in pairs(.args) do
args[k] = v ~= '' and v
end
if not args.symbol then
return '' -- Exit early
end
if args.errortext == 'blank' then
args.errortext = ''
end
return p._main(args.symbol, args.errortext, args.output)
end  
function p._link(s, displayText, prefix, suffix, audio, addSpan, errorText)
local t = returnData(s)
if t then
s = string.format('%s%s%s',
prefix or *, t.article, displayText or s, suffix or *)
if addSpan ~= 'no' then
local span = mw.html.create('span'):addClass('IPA')
if prefix or suffix then
span:addClass('nowrap'):attr('title',
'Representation in the International Phonetic Alphabet (IPA)')
end
s = tostring(span:wikitext(s))
end
if audio then
audio = require('Module:Yesno')(audio, audio)
audio = audio == true and t.audio or audio
if audio ~= '' then
audio = mw.getCurrentFrame:expandTemplate{
title = 'Template:Audio',
args = { audio, 'listen', help = 'no' }
}
audio = ' <span>(' .. audio
.. ')</span>'
end
else
audio = ''
end
return s .. audio
else
return errorText or returnError(s)
end
end  
function p.link
local args = {}
for k, v in pairs(.args) do
args[k] = v ~= '' and v
end
if not args.symbol then
return '' -- Exit early
end
if args.errortext == 'blank' then
args.errortext = ''
end
return p._link(args.symbol, args.text, args.prefix, args.suffix, args.audio,
args.span, args.errortext)
end  
return p
# Module:IPA symbol/data
# உதவி:IPA/Norwegian

The chart below shows how the International Phonetic Alphabet (IPA) represents நோர்வே மொழி pronunciations in Wikipedia articles. For a guide to adding IPA characters to Wikipedia articles, see and .  
The accent that has been used here as a model is Urban East Norwegian, which is an unofficial pronunciation standard of பூக்மோல் மொழி that is spoken in the Oslo region and most commonly taught to foreigners.  
See also Norwegian phonology and for more details about pronunciation of Norwegian.  
| IPA | Examples | Nearest English equivalent |
| --- | --- | --- |
| <big></big> | **b**ee |  |
| <big></big> | **h**uge |  |
| <big></big> | **d**ay |  |
| <big></big> | *retroflex* |  |
| <big></big> | *no English equivalent; French* co**rd**e |  |
| <big></big> | **f**oot |  |
| <big></big> | **g**ood |  |
| <big></big> | **h**at |  |
| <big></big> | **y**o**y**o |  |
| <big></big> | **c**offee |  |
| <big></big> | **l**ack |  |
| <big></big> | litt**le***, but without velarization; German* Es**el** |  |
| <big></big> | *GA* la**tt**er |  |
| <big></big> | *roughly like Scottish* lo**ch***; French* **r**ester |  |
| <big></big> | *GA* la**tt**er*, but retroflex* |  |
| <big></big> | **s**abre |  |
| <big></big> | **sh**oe*, but retroflex* |  |
| tr**a**p |  |  |
| <big></big> | **o**ff |  |
| <big></big> | *Australian* ch**oo**se*; German *m**ü**ssen |  |
| <big></big> | *Australian* pr**i**ce |  |
| <big></big> | *Australian* d**ay** |  |
| <big></big> | ** | t**o e**ternity |
| <big></big> | **a**bout | } |  
| IPA | Examples | Explanation |
| --- | --- | --- |
| <big></big> | Tone 1 / acute accent:
* low-rising tone in ஒசுலோ and Trondheim:
* falling-low tone in பேர்கன்:
* rising-falling tone in Stavanger:
* simple primary stress in certain accents: |  |
| <big></big> | Tone 2 / grave accent:
* falling-rising tone in Oslo and Trondheim:
* rising-falling tone in Bergen:
* falling-falling tone in Stavanger:
* simple primary stress in certain accents: | } |
|}
# பெட்சைட்டு

**பெட்சைட்டு** (Petzite) என்பது Ag<sub>3</sub>AuTe<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். நீர்வெப்பப் படிவுகளில் எஃகுச் சாம்பல் நிறத்தில் காணப்படும் இக்கனிமம் ஒரு மென்மையான தெல்லூரைடு கனிமம் என்று வகைப்படுத்தப்படுகிறது. சமநீள படிகங்களாகத் தோன்றும் பெட்சைட்டு பொதுவாக தெலூரியம் மற்றும் தங்கக் கனிமங்களுடன் சேர்ந்த நிலையிலும் பெரும்பாலும் வெள்ளி, பாதரசம் மற்றும் தாமிரத் தனிமங்களுடன் சேர்ந்தும் கிடைக்கிறது.  
1845 ஆம் ஆண்டு உருமேனியா நாட்டைச் சேர்ந்த வேதியியலாளர் டபிள்யூ.பெட்சு என்பவர் முதன்முதலில் இக்கனிமத்தை அந்நாட்டின் திரான்சில்வேனியா பகுதியில் கண்டறிந்தார். இதனால் கனிமத்திற்கு பெட்சைட்டு எனப் பெயர் சூட்டப்பட்டது. வில்லியம் காரல் இரிட்டர் வோன் ஆய்திங்கர் கனிமத்தின் பண்புகளை விவரித்ததோடு இதை முதலில் ஆய்வு செய்த பெட்சுக்கு அர்ப்பணித்தார். என்ற குறியீட்டால் அடையாளப்படுத்துகிறது
# பில்லி லீ டர்னர்

**பில்லி லீ டர்னர்** *(Billie Lee Turner)* என்பவர் ஓர் அமெரிக்க தாவரவியலாளரும், புவியியலாளர் இரண்டாம் பில்லி லீ டர்னரின் தந்தையுமாவார். 1925 ஆம் ஆண்டு டெக்சாசிலுள்ள யோவாகும் நகரத்தில் இவர் பிறந்தார். அமெரிக்காவின் டெக்சாசு பல்கலைக்கழகத்தில் தாவரவியல் பேராசிரியராக பணியாற்றிய இவர் தாவரவியல் ஆராய்ச்சி திட்டம் மற்றும் உலர் தாவரத் தொகுப்பு போன்றவற்றையும் இயக்கியுள்ளார்.
# பில்லி லீ டர்னர்

## ஆராய்ச்சி

பில்லி லீ டர்னரின் முக்கிய ஆர்வம் விதைதாவரங்கள் தொடர்புடையதாக இருந்தது. மெக்சிகோ நாட்டுத் தாவரங்களில் இவர் விரிவாக பணியாற்றினார். இருபுற வெடிகனி வகைகள் மீது அதிகக் கவனம் செலுத்தினார். இவரது நினைவாக பெயரிடப்பட்ட தாவரங்களில் லோபோசுபெர்மம் டர்னெரி என்ற தாவரமும் அடங்கும். லீ டர்னரின் கடைசி ஆராய்ச்சி கட்டுரை 2010 ஆம் ஆண்டு வெளியானது.  
தாவரவியல் பெயரை மேற்கோள் காட்டும்போது பில்லி லீ டர்னரை ஆசிரியராகக் குறிக்க நிலையான எழுத்தாளர் சுருக்கமாக பி.எல்.டர்னர் என்ற பெயர் பயன்படுத்தப்படுகிறது.
# பொன்மகள் வந்தாள் (2020 திரைப்படம்)

**பொன்மகள் வந்தாள்** (*Ponmagal Vandhal*) 2020ஆம் ஆண்டு மார்ச்சு மாதம் 27 ஆம் தேதியன்று வெளியான இந்திய தமிழ் மொழி நாடகத் திரைப்படமாகும். இத்திரைப்படத்தினை சூரியா தயாரிப்பில் ஜே.ஜே.பிரெட்ரிக் எழுதி இயக்கியுள்ளார். இத்திரைப்படத்தில் ஜோதிகா, ஆர் பார்த்திபன், கே பாக்யராஜ், தியாகராஜன், பாண்டியராஜன் பிரதாப் போதென் ஆகியோர் முன்னணி கதைப்பாத்திரங்களில் நடித்துள்ளனர். இப்படம் எண்மிய முறையில் 29 மே 2020 அன்று பிரைம் வீடியோவில் வெளியிடப்பட்டது.  
ஊட்டியில் வாழ்ந்துவந்த 'பெட்டிசன்' பெத்துராஜ் 2004ஆண்டினைச் சார்ந்த ஒரு பழைய வழக்கினை மீண்டும் விசாரிக்க வழக்குத் தொடுக்கின்றார். அதில் 'சைக்கோ ஜோதி' என்ற தொடர் கொலையாளி பல குழந்தைகளைக் கடத்திக் கொலை செய்ததாகக் குற்றம் சாட்டப்படுகிறார். பெத்துராஜின் மகளும், இளம் வழக்குரைஞருமான வெண்பா இவ்வழக்கு குறித்த பல உண்மையை வெளிப்படுத்த முற்படுகிறார். இவ்வழக்கின் அரசுத்தரப்பு வழக்குரைஞரும் மாற்றப்படுகின்றார். இதனால் வெண்பா, அரசியல்வாதி வரதராஜன் நியமிக்கும் மற்றொரு வழக்குரைஞரை எதிர்கொள்ள வேண்டியச்சூழல் ஏற்படுகின்றது. வழக்கின் விசாரணையின் போதுதான் வெண்பா ஜோதியின் மகள் என்றும், ஜோதி கொலையாளி இல்லை என்பதும் வெளிச்சத்திற்கு வருகிறது.
# பொன்மகள் வந்தாள் (2020 திரைப்படம்)

## நடிகர்கள்

- வெண்பாவாக ஜோதிகா
- இராசரத்தினமாக ரா. பார்த்திபன்
- பெட்டிசன் பெத்துராஜாக கே. பாக்கியராஜ்
- வரதராஜனாக தியாகராஜன்
- கற்பூரமாக பாண்டியராஜன்
- நீதியரசராக பிரதாப் போத்தன்
- வாசுகி
- சக்தி ஜோதியாக வித்யா பிரதீப்
- கஜராஜ்
- அக்சரா கிசோர்
- தேநீர்க் உரிமையாளராக கிரேன் மனோகர்
- வெற்றிவேல் இராஜா
- சண்முக சுந்தரம்
- மாவட்டக் காவல் கண்காணிப்பாளராக சுப்பு பஞ்சு அருணாச்சலம்
- வினோதினி வைத்தியநாதன்
- செம்மலர் அன்னம்
# பொன்மகள் வந்தாள் (2020 திரைப்படம்)

## பட உருவாக்கம்

ஜோதிகாவின் அடுத்த திரைப்படத்திற்கு *பொன்மகள் வந்தாள்* என்று பெயரிடப்படும் என்று ஜூலை 2019இல் அறிவிக்கப்பட்டது. சொர்க்கம் (1970) பாடலில் இருந்து இத் தலைப்பு பெறப்பட்டது. இது ஜே.ஜே.பிரெட்ரிக் இயக்குநராக அறிமுகமாகும் திரைப்படம். இப்படத்தை சூரியா 2 டி என்டர்டெயின்மென்ட் க்காகத் தயாரித்துள்ளார், ராம்ஜி ஒளிப்பதிவில், ரூபன் படத்தொகுப்பில் இப்படம் வெளியாகியுள்ளது. படத்திற்கான கதையை எழுதும் போது, ஃபிரடெரிக் படத்தின் இணை தயாரிப்பாளரான ராஜசேகர் பாண்டியன் உள்ளிட்ட சட்ட ஆலோசகர்களை அணுகி நீதிமன்ற நடவடிக்கைகளைப் பார்வையிட்டுள்ளார். இந்த படம் ஊட்டியில் படமாக்கப்பட்டுள்ளது. இப்படத்தில் தமிழ்த்திரை உலகின் பாக்யராஜ், பார்த்திபன், பாண்டியராஜன், பிரதாப் போத்தன், தியாகராஜன் ஆகிய ஐந்து இயக்குநர்கள் நடித்துள்ளனர். இப்படத்தின் படப்பிடிப்பு ஜூலை 2019 இல் தொடங்கி நவம்பரில் முடிந்தது.
# காப்ரா

**காப்ரா** (**Khafra**) பண்டைய எகிப்தின் பழைய எகிப்து இராச்சியத்தை ஆண்ட நான்காம் வம்சத்தின் நான்காம் பார்வோன் ஆவார். இவர் பழைய எகிப்து இராச்சியத்தை கிமு 2558 முதல் கிமு 2532 முடிய 26 ஆண்டுகள் ஆண்டார். இவர் மன்னர்களின் சமவெளியில் உள்ள கீசா நகரத்தில் கிமு 2500-இல் நிறுவிய இரண்டாவது பெரிய பிரமிடு காப்ரா பிரமிடு ஆகும். மேலும் இவரது உடல் கீசா நகரத்தின் பிரமிடில் அடக்கம் செய்யப்பட்டது.  
இவர் பார்வோன் கூபுவின் மகன் ஆவார். இவருக்கு 4 மனைவிகளும், 15 குழந்தைகளும் இருந்தனர். இவருக்குப் பின் எகிப்தை இவரது மகன் மென்கௌரே ஆண்டார்.
வம்சாவளி பட்டியலில் காப்ரேவின் பெயர்]]  
காப்ரே]]  
வுடன் கூடிய காப்ரேவின் பிரமிடு, கீசா]]  
நகரத்தில் பார்வோன் காப்ரேவின் சிலை]]
# காப்ரா

## இதனையும் காண்க

- பாரோக்களின் பட்டியல்
- பண்டைய எகிப்திய அரசமரபுகள்
# வார்ப்புரு:எகிப்திய பார்வோன்கள்

}  
| abbr2 = Proto
| sect2 = வரலாற்றுக்கு முந்தைய காலம் முதல் - முதலாம் இடைநிலைக் காலம் வரை
| list2 =  
| abbr3 = middle
| sect3 = மத்தியகால இராச்சியம் மற்றும் இரண்டாம் இடைநிலைக்காலம்
| list3 =  
| abbr4 = new
| sect4 = புது எகிப்து இராச்சியம் மற்றும் மூன்றாம் இடைநிலைக்காலம்
| list4 =  
| abbr5 = late
| sect5 = பிந்தைய காலம் மற்றும் தாலமி வம்சம்
| list5 =  
| abbr6 = பரம்பரை
| sect6 = பண்டைய எகிப்திய அரசமரபுகள்
| list6 =
- 1
- 2
- 3
- 4
- 11
- 12
- 18
- 19
- எகிப்தின் இருபதாம் வம்சம்
- 21 to 23
- எகிப்தின் இருபத்தி நான்காம் வம்சம்
- 25
- 26
- 27
- எகிப்தின் முப்பதாம் வம்சம்
- 31
- தாலமி வம்சம்  
| below = பாரோக்களின் பட்டியல்  
}}<noinclude>  
</noinclude>
# இராஜ்கர், ராஜஸ்தான்

**இராஜ்கர் (Rajgarh)** என்பது இந்தியாவில் ராஜஸ்தான் மாநிலத்தின் வடக்கு பகுதியின் சூரூ மாவட்டத்தில் உள்ள ஒரு நகரம் மற்றும் வட்டமாகும். இராஜ்கரில் உள்ள இரயில் நிலையம் சாதுல்பூர் என்று அழைக்கப்படுகிறது. இராஜ்கரை ஒத்த பெயர்களைக் கொண்ட இடங்களிலிருந்து வேறுபடுத்துவதற்காக, சாதுல்பூர் சமீபத்திய காலங்களில் நகரத்தின் பெயருக்கு ஒத்ததாக மாறிவிட்டது. இது அரியானா எல்லைக்கு அருகில் உள்ளது.
# இராஜ்கர், ராஜஸ்தான்

## விளக்கம்

இராஜ்கர், ராஜ்கர் ஆர்சலர் மிட்டல் நிறுவனத்தின் லட்சுமி நிவாஸ் மித்தல் மற்றும் பொருளாதார நிபுணரும் இந்திய ரிசர்வ் வங்கியின் முன்னாள் ஆளுநருமான பிமல் ஜலான் ஆகியோரின் பிறப்பிடமாகும். பாராலிம்பிக்கில் தங்கப்பதக்கம் வென்ற தேவேந்திர ஜஜாரியா ஒலிம்பிக் வீரரும் மற்றும் சாதுல்பூரைச் சேர்ந்த சட்டமன்ற உறுப்பினருமான பத்மசிறி கிருட்டிணா பூனியா ஆகியோரும் இந்த ஊரைச் சேர்ந்த சில குறிப்பிடத்தகுந்தவர்கள்.
# இராஜ்கர், ராஜஸ்தான்

## கண்ணோட்டம்

இராஜ்கர் என்பது ராஜஸ்தானின் சூரூ மாவட்டத்தில் உள்ள நகராட்சி நகரமாகும். இராஜ்கர் நகரம் 40 *வார்டுகளாக* பிரிக்கப்பட்டுள்ளது, இதற்காக 5 ஆண்டுகளுக்கு ஒரு முறை தேர்தல் நடத்தப்படுகிறது. இந்தியாவின் 2011 மக்கள்தொகை கணக்கெடுப்பு அறிக்கையின்படி இராஜ்கர் நகராட்சியில் 59,193 பேர் என்ற அளவில் இருக்கின்றனர். இதில் 30,710 ஆண்களும் மற்றும் 28,483 பெண்களும் உள்ளனர்.  
0-6 வயதுடைய குழந்தைகளின் மக்கள் தொகை 8122 ஆகும். இது இராஜ்கரின் மொத்த மக்கள் தொகையில் 13.72% ஆகும். இராஜ்கர் நகராட்சியில், பெண் பாலியல் விகிதம் மாநில சராசரியான 928 க்கு எதிராக 927 ஆகும். மேலும், மாநில சராசரியான 888 உடன் ஒப்பிடும்போது இராஜ்கரில் குழந்தை பாலியல் விகிதம் 880 ஆகும். இராஜ்கர் நகரத்தின் கல்வியறிவு விகிதம் மாநில சராசரியான 66.11% ஐ விட 72.72% அதிகமாகும். இராஜ்கரில், ஆண்களின் கல்வியறிவு 83.30% ஆகவும், பெண் கல்வியறிவு விகிதம் 61.41% ஆகவும் உள்ளது.
# இராஜ்கர், ராஜஸ்தான்

## வரலாறு

செகாவதியைச் சேர்ந்த மகாராஜா முதலாம் இராஜ் சிங் என்பவரின் பெயரால் இராஜ்கர் என்று பெயரிடப்பட்டுள்ளது. இது சோங்கரர்கள் (ராஜ்புத்திரர்கள்) ஆட்சி செய்த செகாவதியின் ஒரு பகுதியாகும்.  
இராஜ் கோட்டை 1806 ஆம் ஆண்டில் செகாவதியைச் சேர்ந்த மகாராஜா முதலாம் இராஜ் சிங் என்பவரால் கட்டப்பட்டது. பெரும்பாலான முஸ்லிம்கள் நர்காரிலிருந்து இங்கு குடிபெயர்ந்து கோட்டையைக் கட்டும் பணியை மேற்பார்வையிட்டனர்; அவர்கள் உள்ளூர் பழங்குடியினருடன் போரிட்டு அவர்களை தோற்கடித்தனர். உள்ளூர் பழங்குடியினர் கோட்டை கட்டுவதற்கு ஆதரவாக இல்லை. இந்த துணிச்சலான வெற்றியில் செகாவதி ஆட்சியாளர் மிகவும் மகிழ்ச்சியடைந்தார்.
# இராஜ்கர், ராஜஸ்தான்

## நிலவியல்

இராஜ்கரில் அமைந்துள்ளது. சாதுல்பூர் இரயில் நிலையம் ) உயரத்தில் உள்ளது .
# இராஜ்கர், ராஜஸ்தான்

## காலநிலை

இப்பகுதியில் குளிர்காலத்தில் உறைபனியில் ஆரம்பித்து படிப்படியாக கோடைகாலத்தில் 50 ° C வெப்பநிலை வரை உயரும். சூரூ மாவட்டமும் நாட்டின் வெப்பமான மண்டலமாகும்.
# சாகியா, பீகார்

**சாகியா (Chakia )** என்பது இந்தியாவின் பீகாரின் கிழக்கு சம்பாரண் மாவட்டத்திலுள்ள ஒரு முக்கியமான மற்றும் வணிக நகரமாகும். மேலும் இது நகர் ஊராட்சியாகவும் இருக்கிறது. பிரிட்டிசு ஆட்சியின் போது, சம்பாரண் சர்க்கரை ஆலை 1905 இல் இங்கு நிறுவப்பட்டது. கரும்பு ஆலை 1995 முதல் செயலிழந்துள்ளது. அருகிலுள்ள கிராமங்களுக்கான பல நுழைவாயில்களில் சாகியாவும் ஒன்றாகும். துணிமணிகள் மற்றும் உணவு தானியங்கள் கிராமங்களுக்கு சாகியாவிலிருந்து வர்த்தகம் செய்யப்படுகின்றன. சாகியா இப்போது வேகமாக வளர்ந்து வரும் நகரம் ஆகும்.
# சாகியா, பீகார்

## நதி

இந்த நகரத்தில் புர்கி கண்டகி என்ற ஒரு நதி உள்ளது. இது கண்டகி ஆற்றின் ஒரு கிளையாறாகும்..
# சாகியா, பீகார்

## புள்ளிவிவரங்கள்

2011 மக்கள் தொகைக் கணக்கெடுப்பின்படி, சாகியாவில் 20,686 மக்கள் தொகையாக இருந்தது. ஆண்கள் 53% மற்றும் பெண்கள் 47% ஆகும். சாகியாவின் சராசரி கல்வியறிவு விகிதம் 51% ஆகும். இது தேசிய சராசரியான 59.5% ஐ விடக் குறைவு; ஆண் கல்வியறிவு 60% மற்றும் பெண் கல்வியறிவு 40%. மக்கள் தொகையில் 20% 6 வயதுக்குட்பட்டவர்கள்.
# சாகியா, பீகார்

## புத்தமதச் சுற்றுலா

பாட்னாவிலிருந்து 110 கி.மீ தூரத்தில் கிழக்கு சம்பாரண் மாவட்டத்தில் 104 அடி உயரம் (32 மீ) கொண்ட கேசரியா என்ற தாது கோபுரம் உள்ளது.
# ஜெதெப்பிரே

**ஜெதப்பிரே** (**Djedefre** (also known as **Djedefra** and **Radjedef**) பண்டைய எகிப்தின் பழைய இராச்சியத்தை ஆண்ட நான்காம் வம்சத்தின் மூன்றாம் பார்வோன் ஆவார். இவர் கூபுவிற்குப் பின்னர் எகிப்தின் பழைய இராச்சியத்தை கிமு 2566 முதல் 2558 முடிய 8 ஆண்டுகள் ஆண்டார். இவர் சூரியக் கடவுளான இராவின் மகன் எனப்பொருள்படும் படியாக **சா-இரா** என்ற அரசப் பட்டப் பெயரை அறிமுகப்படுத்தினார். இவர் தனது கல்லறைக்கான பிரமிடை கீசா நகரத்திற்கு வடக்கே எட்டு கிலோ மீட்டர் தொலைவில் உள்ள அபு ரவாஷ் எனும் நகரத்தில் ஜெதெப்பிரே பிரமிடு கட்டினார். கல்லறையில் இவர் தனது பட்டத்து இராணி இரண்டாம் ஹெடேப்பியரசின் உருவத்தை ஸ்பிங்ஸ் வடிவத்தில் அமைத்தார்.  
இரா-ஜெதப்பிரேவின் பெயர்]]
# ஜெதெப்பிரே

## இதனையும் காண்க

- பாரோக்களின் பட்டியல்
- பண்டைய எகிப்திய அரசமரபுகள்
# மென்கௌரே

**மென்கௌரே** (**Menkaure** (also **Menkaura**,) பண்டைய எகிப்தின் பழைய இராச்சியத்தை ஆண்ட நான்காம் வம்சத்தின் 5-வது பார்வோன் ஆவார். இவர் கீசா நகரத்தில் தனது கல்லறைக்கான மென்கௌரே பிரமிடு கட்டினார். கூபுவின் பேரனான மென்கௌரேவின் தந்தை காப்ரா ஆவார். இவருக்கு இரண்டு மனைவிகளும் மற்றும் பட்டத்து இளவரசர் செப்செஸ்காப் உள்ளிட்ட ஐந்து குழந்தைகளும் இருந்தனர். இவர் கீசா நகரத்தில் தனது கல்லறைக்கான மென்கௌரே பிரமிடு கட்டினார்.  
பெண் கடவுள், வலது பக்கம் பசுக் கடவுள் சிற்பம்]]
# மென்கௌரே

## இதனையும் காண்க

- மென்கௌரே பிரமிடு
- பாரோக்களின் பட்டியல்
- பண்டைய எகிப்திய அரசமரபுகள்
# சிறீலங்கா சுதந்திர மக்கள் கூட்டமைப்பு

**சிறீலங்கா சுதந்திர மக்கள் கூட்டமைப்பு** (*Sri Lanka People's Freedom Alliance*, **SLPFA**; ) என்பது is இலங்கை பொதுசன முன்னணி, இலங்கை சுதந்திரக் கட்சி மற்றும் பதினைந்து சிறிய கட்சிகள் இணைந்து 2019 ஆம் ஆண்டில் ஏற்படுத்திய ஒரு இடதுசாரி அரசியல் கூட்டணியாகும்.
# சிறீலங்கா சுதந்திர மக்கள் கூட்டமைப்பு

## வரலாறு

2019 அக்டோபர் 31 அன்று இலங்கை பொதுசன முன்னணி, இலங்கை சுதந்திரக் கட்சி உட்படப் 17 அரசியல் கட்சிகள் கொழும்பில் இக்கூட்டமைப்பை உருவாக்கின. இந்த 17 கட்சிகளாவன:  
இக்கூட்டமைப்பு 2019 அரசுத் தலைவர் தேர்தலில் போட்டியிட்டு வெற்றி பெற்ற இலங்கை பொதுசன முன்னணி வேட்பாலர் கோட்டாபய ராஜபக்சவை ஆதரித்தது. 2020 நாடாளுமன்றத் தேர்தலில் இக்கூட்டணி ஐக்கிய மக்கள் சுதந்திரக் கூட்டணியின் நாற்காலி சின்னத்தில் போட்டியிடவிருந்தது. ஆனாலும், 2020 பெப்ரவரியில், தனது மொட்டு சின்னத்தில் இது போட்டியிடவுள்ளது.
# சகுரா

**சகுரே** (**Sahure** (also **Sahura**), பண்டைய எகிப்திய மொழியில் சகுரே என்பதற்கு சூரியக் கடவுளான இராவிற்கு நெருக்கமானவர் என்பது பொருள். இவர் பழைய எகிப்திய இராச்சியத்தை ஆண்ட ஐந்தாம் வம்சத்தின் இரண்டாம் பார்வோன் ஆவார். இவர் பழைய எகிப்திய இராச்சியத்தை கிமு 25-ஆம் நூற்றாண்டின் துவக்கத்தில் 13 ஆண்டுகள், 5 மாதங்கள் மற்றும் 12 நாட்கள் ஆண்டார். இவரது ஆட்சிக் காலத்தில் எகிப்து அரசியல் மற்றும் பண்பாட்டில் சிறந்து விளங்கியது. பார்வோன் யுசர்காப்பிற்கு பின்னர் ஆட்சி பீடம் ஏறிய அவரது மகனான சகுரே என்ற சகுராவிற்குப் பின்னர் நெபரிக்கரே ககாய் எகிப்தின் அரியனை ஏறினார்.  
இவரது ஆட்சியில் லெவண்ட் கடற்கரை பகுதி இராச்சியங்களுடன் வணிகம் மேற்கொண்டார். மேலும் தற்கால லெபனான் பகுதிகளை கடற்படை படகுகளுடன் சென்று கைப்பற்றினார். மேலும் பண்டு, லிபியா மற்றும் சினாய் பகுதிகளை படையெடுத்துக் கைப்பற்றினார். பார்வோன் சகுரா தன் ஆட்சியின் துவக்கத்திலே, தனக்கான சகுரா பிரமிடை அபுசிர் நகரத்தில் நிறுவினார்.  
மன்னர் சகுரேவின் பெயர்]]  
, அபுசிர்]]
# சகுரா

## இதனையும் காண்க

- சகுரா பிரமிடு
- பாரோக்களின் பட்டியல்
- பண்டைய எகிப்திய அரசமரபுகள்
# நைட்ராட்டின்

**நைட்ராட்டின்** *(Nitratine)* என்பது NaNO<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். நைட்ராடைட்டு, கனசதுர நைட்டர், சிலி சால்ட்பீட்டர் போன்ற பல பெயர்களாலும் இக்கனிமம் அழைக்கப்படுகிறது. சோடியம் நைட்ரேட்டின் இயற்கையாகத் தோன்றும் வடிவமே நைட்ராட்டின் ஆகும். சால்ட்பீட்டரின் சோடியம் வரிசைச் சேர்மம் என்று இது வகைப்படுத்தப்படுகிறது. முக்கோணப் படிகத் திட்டத்தில் இது படிகமாகிறது. ஆனால் அரிதாக நல்ல படிகவடிவத்தில் நைட்ராட்டின் தோன்றுகிறது. இதன் படிக வடிவம் கால்சைட்டின் படிகவடிவத்தை ஒத்திருக்கிறது. மென்மையும் இலேசானதாகவும் உள்ள நைட்ராட்டினின் மோவின் கடினத்தன்மை அளவுகோல் மதிப்பு 1.5 முதல் 2 என மதிப்பிடப்படுகிறது. 2.24 முதல் 2.29 என்ற ஒப்படர்த்தியும், nω=1.587 மற்றும் nε=1.336 முதலான ஒளிவிலகல் எண் மதிப்பும் பிற சில அளவீடுகளாகும்.  
பன்னாட்டு கனிமவியல் சங்கம் நைட்ராட்டின் கனிமத்தை Ntt என்ற குறியீட்டால் அடையாளப்படுத்துகிறது.  
வழக்கமான நைட்ராட்டின் படிகங்கள் வெள்ளை பூசப்பட்டது போலவும் சாம்பல் முதல் மஞ்சள் நிற பழுப்பு நிற பொருண்மைகளாகவும் இருக்கின்றன. அரிதான படிகங்கள் பொதுவாக கால்சைட்டு கட்டமைப்பின் அசமபக்கமான ஒழுங்கற்ற வடிவத்தைக் கொண்டுள்ளன. வறண்ட சூழலில் படிகத்தூளாக மட்டுமே இது காணப்படுகிறது. நீரில் மிகவும் கரையக்கூடியதாகவும் காற்றில் இருந்து தண்ணீரை உறிஞ்சக் கூடியதாகவும் ஈரப்பதமான காற்றில் வெளிப்படும் போது சோடியம் நைட்ரேட் கரைசல் தேங்கிய ஒரு குட்டையாகவும் மாறும்.  
நைட்ராட்டின் ஒரு காலத்தில் உரம் மற்றும் பட்டாசு உள்ளிட்ட பிற இரசாயன பயன்பாடுகளுக்கு உதவும் நைட்ரேட்டுகளின் முக்கிய ஆதாரமாக இருந்தது. கலிபோர்னியாவிலுள்ள மலைத் தொடர்களிலும் சிலியின் அட்டகாமா பாலைவனத்திலும் இது 1845 ஆம் ஆண்டு முதல் அறியப்பட்டு வருகிறது. அமோனியா தயாரிக்கும் ஏபர்-போசு செயல்முறை தடைசெய்யப்பட்ட அமெரிக்காவில் இன்னமும் கூட இயற்கை வேளாண்மையில் இது பயன்படுத்தப்படுகிறது. ஆனால் பன்னாட்டு இயற்கை வேளாண் முறையில் இது தடை செய்யப்பட்டுள்ளது.
# அமெரிக்கப் பழங்குடி மக்கள் மரபியல் வரலாறு

**அமெரிக்கப் பழங்குடி மக்கள் மரபியல் வரலாறு** (*genetic history of indigenous peoples of the Americas*) முதன்மையாக மாந்தரின ஒய்-குறுமவக மரபன் ஒருமைப் பண்புக்குழுக்களையும் மாந்தரின ஊன்குருத்து மரபன் ஒருமைப் பண்புக்குழுக்களையும் வைத்து எழுதப்படுகிறது. மேலும் இதற்கு நிகரிணைக் குறுமவக, அதாவது (பாலினமல்லாத/உடலகக்) குறுமவகக் குறிப்பான்களும் பயன்கொள்ளப்படுகின்றன. என்றாலும் இந்தக் குறுமவகக் குறிப்பான்களில் மற்ற இருவகைகளை விட மேற்படிவுகள் அமைவதால் அவற்றில் இருந்து கணிசமாக வேறுபடுகின்றன. அமெரிக்கப் பழங்குடி மக்களின் மரபியல் கட்டமைப்பு தெளிவான இருவேறு மரபியல் வரலாறுகளைக் கொண்ட மக்கள் பிரிவைக் காட்டுகிறது. அதாவது, முதலில் அமெரிக்கு வந்த மக்கள் பரவலையும் பிறகுவைரண்டாவதாக வந்து குடியேறிய ஐரோப்பிய மக்கள் பரவலையும் காட்டுகிறது. முன்னதே இன்றைய அமெரிக்கப் பழங்குடி மக்களின் பல மரபன் கால்வழிகளிலும் ஒருமைப் பண்புக் குழுக்களிலும் அமைகிறது.
# அன்னாசாகேப் சகசுரபுத்தே

**அன்னாசாகேப் சகசுரபுத்தே (Annasaheb Sahasrabuddhe)** இவர் ஓர் இந்திய சுதந்திர ஆர்வலரும், காந்தியவாதியும், சமூக சேவகரும் மற்றும் வினோபா பாவே அவர்களால் தொடங்கப்பட்ட நிலக்கொடை இயக்கத்தின் தலைவர்களில் ஒருவராகவும் இருந்தார். வர்தாவில் சேவா கிராமம் அறக்கட்டளையின் செயலாளராக இருந்த இவர், 1960 ல் இந்திய திட்டக் குழு தலைமையில் இந்திய அரசு அமைத்த ஊரக தொழில்துறை நிலைக்குழுவுக்குத் தலைமை தாங்கினார்.  
நிலக்கொடை இயக்கத்தின் ஒரு பகுதியாக வினோபா பாவே கிராமதானத் திட்டத்தை அறிமுகப்படுத்தியபோது, ஒடிசாவின் கோராபுட் மாவட்டத்தில் இந்த திட்டத்தை செயல்படுத்த சகசுரபுத்தேவிடம் ஒப்படைக்கப்பட்டது. மேலும் இவர் இந்த திட்டத்தை வெற்றிகரமாக மேற்கொண்டதாக தெரிவிக்கப்பட்டது.  
இவர் புகழ்பெற்ற சமூக ஆர்வலரான பாபா ஆம்தேவின் நெருங்கிய கூட்டாளியாக இருந்தார். சமுதாயத்திற்கு இவர் செய்த பங்களிப்பிற்காக இந்திய அரசு 1970 ஆம் ஆண்டில் இந்தியாவின் மூன்றாவது மிக உயர்ந்த குடிமை கௌரவமான பத்ம பூசண் விருது இவருக்கு வழங்கியது .  
இவரது வாழ்க்கை கதை *மாஜி ஜாதன்* (என் வளர்ப்பு) என்ற பெயரில் ஆவணப்படுத்தப்பட்டுள்ளது. இந்திய கரிம வேளாண்மைச் சங்கம் இவரது நினைவாக ஆண்டுதோறும் அன்னாசாகேப் சசுரபுத்தே விருதை வழங்கி வருகிறது.
# லாலா அன்சுராஜ் குப்தா

**லாலா அன்சுராஜ் குப்தா** (**Lala Hansraj Gupta** ) இவர் ஓர் இந்தியவைச் சேர்ந்த கல்வியாளரும், சமூக சேவகரும் மற்றும் தொண்டுள்ளம் படைத்தவரும் ஆவார். சமுதாயத்திற்காக இவர் ஆற்றிய சேவைகளுக்காக இந்திய அரசு இவருக்கு பத்ம விபூசண் விருது வழங்கியது.  
இவர் தில்லியின் ஏழாவது நகரத் தந்தையாக பணியாற்றினார். மறைந்த எல்.என் பிர்லாவுடன் லாலா அன்ஸ்ராஜ் குப்தா; கே. கே. பிர்லா மற்றும் சரத் ராம் ஆகியோர் தில்லியின் வெளிச்சங்கள் ஆவர். இவர்கள் 1944 இல் நிறுவப்பட்ட**குழந்தைகள் கல்விச் சங்கத்தின்** நிறுவன உறுப்பினர்கள் ஆவர். கல்வியின் வெளிச்சத்தை பரப்புவதற்கான உன்னத காரணத்திற்காக இவர்கள் கைகோர்த்தனர். பால பாரதி பொதுப் பள்ளி என்பது 1860 ஆம் ஆண்டு சங்கங்கள் பதிவுச் சட்டத்தின் கீழ் பதிவுசெய்யப்பட்ட குழந்தைகள் கல்விச் சங்கத்துக்கு சொந்தமான தனியார் நிறுவனங்களில் ஒன்றாகும்.  
இவர் 1985 சூலை 3 அன்று இறந்தார். இவருக்கு அங்கிரா தேவி என்ற மனைவுயும் தேஸ்ராஜ் குப்தா, சிவராஜ் குப்தா, ராஜேந்திர குப்தா மற்றும் மகேந்திர குப்தா என்கிற நான்கு மகன்களும்; மற்றும் சசி மற்றும் பிரதிபா என்ற இரு மகள்களும் இருந்தனர்.
# இரத்தன் லால் ஜோசி

**இரத்தன் லால் ஜோஷி (Ratan Lal Joshi)** இவர் ஓர் இந்திய சுதந்திர ஆர்வலரும், பத்திரிகையாளரும், எழுத்தாளரும் ஆவார். 1922 ஆம் ஆண்டு சூன் 28 ஆம் தேதி இந்திய மாநிலமான ராஜஸ்தானில் உள்ள பாலைவன நகரமான சூரூவில் பிறந்த இவர், 18 வயதிலிருந்தே இந்திய சுதந்திரப் போராட்டத்தில் ஈடுபட்டார். வெள்ளையனே வெளியேறு இயக்கத்தின் போது சிறைவாசம் அனுபவித்தார். பத்திரிகையை ஒரு தொழிலாகத் தேர்ந்தெடுத்த இவர், மகாத்மா காந்தி நிறுவிய *ஹரிஜன்* என்ற வார இதழில் சேர்ந்தார். அப்போதைய அப்பத்திரிக்கையின் தலைமை ஆசிரியரான கிசோரலால் பாய் மஷ்ருலாவாவின் கீழ் பயிற்சி பெற்றார். பின்னர், இவர் பல பதிப்பகங்களில் பணிபுரிந்தார். மேலும் பாய்-பாஹின், சமாஜ் சேவக், வீர் பூமி, ராஜஸ்தான், ராஜஸ்தான் சமாஜ் மற்றும் குல் லட்சுமி போன்ற பத்திரிகைகளைத் திருத்தியுள்ளார். லால் கில் மெயின், கிராந்திகரி ப்ரே நே கே ஸ்ரோட் மற்றும் மிருத்யுஞ்சய் ஆகிய மூணு புத்தகங்களை வெளியிட்டுள்ளார்.  
இந்திய சுதந்திரத்திற்குப் பிறகு, ஜோசி பல அமைப்புகளுடன் தொடர்பு கொண்டிருந்தார். ஜெய்ப்பூரை தளமாகக் கொண்ட *சகித் சமாரக ஈவம் சுவாதிநாதா சங்கிராம் சோத் சனசுதான்*, மற்றும் அகில இந்திய சுதந்திர போராளிகள் அமைப்பு போன்றவற்றின் செயலாளராகவும் மற்றும் *ராஜஸ்தான் சுதந்திர போராளிகள் அமைப்பின்* உறுப்பினராகவும் இருந்தார். 1970 களின் முற்பகுதியில் இவர் இந்திரா காந்தியின் நெருங்கிய ஆலோசகராக இருந்தார். இவர் 2006 செப்டம்பர் 19, அன்று, மும்பையில், தனது 84 வயதில் இறந்தார்.
# நவஜீவன் அறக்கட்டளை

**நவஜீவன் அறக்கட்டளை (Navajivan Trust )** என்பது இந்தியாவின் அகமதாபாத்தை மையமாகக் கொண்ட ஒரு பதிப்பகம் ஆகும். இது 1929 ஆம் ஆண்டில் மகாத்மா காந்தியால் நிறுவப்பட்டது. மேலும் இதுவரையில் ஆங்கிலம், குஜராத்தி, இந்தி மற்றும் பிற மொழிகளில் 800 க்கும் மேற்பட்ட தலைப்புகளை வெளியிட்டுள்ளது.  
முன்னதாக, நவஜீவன் 1919 (செப்டம்பர் 7) முதல் 1931 வரை அகமதாபாத்தில் இருந்து குஜராத்தியில் காந்தியால் வார இதழாக வெளிவந்துள்ளது.
# நவஜீவன் அறக்கட்டளை

## குறிக்கோள்

நவஜீவன் என்ற சொல்லுக்கு இந்தி, குஜராத்தி மற்றும் பிற இந்தோ-ஆரிய மொழிகளில் "ஒரு புதிய வாழ்க்கை" என்று பொருள்படும்.  
துவங்கிய நேரத்தில் அதன் அறிவிப்பில் கூறியது போல, நவஜீவன் அறக்கட்டளையின் நோக்கம், இந்தியாவுக்கான சுவராஜ்ஜியம் அடைவதற்கு அமைதியான வழிமுறைகளை பரப்புவதே ஆகும். .  
நவஜீவனை நடத்துவதற்கு இந்த பொருளின் நிறைவேற்றத்திற்காக, அதன் மூலம் சுயராஜ்ஜியத்தை அமைதியாக அடைவதற்கான பிரச்சாரத்தை முன்னெடுக்க; மற்றும் குறிப்பாக:  
- இராட்டைச் சக்கரம் மற்றும் காதி ஆகியவற்றை பரப்புவதற்கு;
- தீண்டாமையை அகற்றுவதற்காக பிரச்சாரம் செய்ய;
- இந்துக்கள் மற்றும் முஸ்லீம்கள் மற்றும் இந்தியாவில் குடியேறிய பல்வேறு சமூகங்களுக்கு இடையிலான ஒற்றுமைக்காக பிரச்சாரம் செய்ய;
- தோல் பதனிடும் தொழிற்சாலைகள், பால்பண்ணைகள் மற்றும் பிற நிறுவனங்களைத் தொடங்குவதற்கும் நிர்வகிப்பதற்கும் பிரச்சாரம் செய்வதன் மூலம் பசுவைப் பாதுகாப்பதற்கான ஆக்கபூர்வமான வழிகளை மக்கள் முன் முன்வைத்தல்;
- பெண்களின் முன்னேற்றத்திற்கான வழிகளைப் பரப்புவதற்கு:  
: 1. குழந்தை திருமணத்திற்கு எதிர்ப்பு
: 2. விதவை-மறுமணம் என்ற கருத்தை கட்டுப்படுத்தப்பட்ட முறையில் பரப்புதல்
: 3. பெண்களுக்கான கல்வி;  
- நாடு முழுவதும் உள்ள மக்களின் பார்வையில் ஆங்கில மொழி பெற்றுள்ள இயற்கைக்கு மாறான கவர்ச்சியை உடைப்பதற்கும், அதன் இடத்தில் இந்தி அல்லது இந்துஸ்தானியை நிறுவுவதற்காக பிரச்சாரம் செய்வதற்கும்;
- மக்களின் மத, சமூக, பொருளாதார மற்றும் அரசியல் முன்னேற்றத்திற்கு வழிவகுக்கும் பிற வழிகள் பத்திரிகைகள் மற்றும் புத்தகங்களை வெளியிடுவதன் மூலம் பிரச்சாரம் செய்தல்;
- நிறுவனம் நடத்திய செய்தித்தாள்களிலும், பிரசுரங்கள், புத்தகங்கள் போன்றவற்றிலும் விளம்பரங்களை எடுக்கக்கூடாது; நிறுவனத்தின் அச்சகங்களில் ஏற்றுக்கொள்வதும், நிறுவனத்தின் நோக்கங்களுக்கும் பொருள்களுக்கும் எதிரானது போன்ற அச்சிடுதலுக்கான வேலை;
- நிர்வாக ஆண்டு முடிவடைந்த மூன்று மாதங்களுக்குள் நிறுவனம் மற்றும் அதன் கணக்குகளின் செயல்பாடுகள் குறித்த அறிக்கையை வெளியிட;
- எப்போதும் தன்னம்பிக்கை அடிப்படையில் நிறுவனத்தின் அனைத்து நடவடிக்கைகளையும் முன்னெடுக்க வலியுறுத்த வேண்டும்.  
மக்களின் மத, சமூக, பொருளாதார மற்றும் அரசியல் முன்னேற்றத்திற்காக காந்தி ஆரம்பித்த நடவடிக்கைகள் பத்திரிகைகள் மற்றும் புத்தகங்களை வெளியிடுவதன் மூலம் நவஜீவன் அறக்கட்டளை பிரச்சாரம் செய்ய இருந்தது. இது தன்னம்பிக்கை அடிப்படையில் அனைத்து நடவடிக்கைகளையும் முன்னெடுப்பதாகும். தன்னம்பிக்கையின் நோக்கத்திற்காக, அறக்கட்டளையின் நோக்கங்களுக்கு முரணான அத்தகைய எழுத்துக்களை அச்சிடுவதை பத்திரிகைகள் மேற்கொள்ளக்கூடும். நவஜீவன் அறக்கட்டளையின் அர்ப்பணிப்புள்ள அறங்காவலர்களின் வரவு, அவர்கள் கடந்த காலத்தின் இலாபகரமான அச்சிடும் பணிகளின் விலையிலும் கூட அறக்கட்டளையின் நோக்கங்களை கண்டிப்பாக அவதானித்துள்ளனர். இதேபோல் அறக்கட்டளை வெளியிட்ட வார இதழ்கள், ஆவணங்கள் அல்லது புத்தகங்களில் எந்த விளம்பரமும் எடுக்கப்படவில்லை. இதுவரை எந்தவொரு மானியமும் நன்கொடையும் அறக்கட்டளையால் ஏற்றுக்கொள்ளப்படாததால், தன்னம்பிக்கையின் நோக்கமும் கண்டிப்பாகக் காணப்படுகிறது.
# மகாதேவ ஐயர் கணபதி

**மகாதேவா ஐயர் கணபதி (Mahadeva Iyer Ganapati)** (1903 - 1976) எம். கணபதி என்றும் அழைக்கப்படும் இவர் ஓர் இந்திய பொறியாளர் ஆவார், இவர் தேசிய திட்டங்களில் செய்த சாதனைகளுக்கு நன்கு அறியப்பட்டவர். ஒடிசாவில் உள்ள ரூர்கேலா இரும்பாலை, மற்றும் மும்பையில் உள்ள சர்ச்ச்கேட் இரயில் நிலையம் மற்றும் சித்தரஞ்சன் லோகோமோடிவ் ஒர்க்ஸ் (சி.எல்.டபிள்யூ) உள்ளிட்ட பல இரயில்வே திட்டங்கள் இவரது தலைமையில் முடிக்கப்பட்டன. இந்திய அரசு இவருக்கு 1954 இல் தொடக்க பத்ம பூசண் விருது வழங்கியது . 1973-74 ஆம் ஆண்டுகளில் இந்தியப் பொறியியல் நிறுவனத்தின் தலைவராக இருந்தார்.  
இவர் தொடர்புடைய முக்கிய திட்டங்கள்:  
- ரூர்கேலா இரும்பு ஆலை
- கண்ட்லா துறைமுகம்
- வாரணாசியில் உள்ள மாலவியா பாலம்
- சித்தரஞ்சன் லோகோமோடிவ் ஒர்க்ஸ்
- பெரம்பூர் ஒருங்கிணைந்த இரயில்பெட்டித் தொழிற்சாலை,சென்னை
- விவேகானந்த சேது, கொல்கத்தா (துணைத் தலைவர்)
- சர்ச்கேட் ரயில் நிலையம் மற்றும் பிற மேற்கு ரயில்வே திட்டங்கள்
# மகாதேவ ஐயர் கணபதி

## விருதுகள் மற்றும் கௌரவங்கள்

- இரயில்வே வாரிய தங்கப் பதக்கம், 1950
- இந்தியப் பொறியியல் நிறுவனத்தின் ஆளுநர் பரிசு, 1953
- பத்ம பூசண்
# ஞான சந்திர கோஷ்

**சர் ஞான சந்திர கோஷ் (Sir Jnan Chandra Ghosh)** (4 செப்டம்பர் 1894 &ndash; 21 சனவரி 1959) இவர் ஓர் இந்திய வேதியியலாளர் ஆவார். இந்தியாவில் அறிவியல் ஆராய்ச்சி, தொழில்துறை மேம்பாடு மற்றும் தொழில்நுட்பக் கல்வியின் வளர்ச்சியில் இவர் செய்த பங்களிப்புக்கு மிகவும் பிரபலமானவர். இவர் முதல் முறையாக இந்தியத் தொழில்நுட்பக் கழகத்தை முன்மொழிந்தார். மேலும் 1951 இல் புதிதாக உருவாக்கப்பட்ட கரக்பூர், இந்திய தொழில்நுட்பக் கழகத்தின் இயக்குநராகப் பணியாற்றினார். பெங்களூரு இந்திய அறிவியல் கழகத்தின் இயக்குநராகவும் , கொல்கத்தா பல்கலைக்கழக துணைவேந்தராகவும் இருந்தார்.  
வலுவான எலக்ட்ரோலைட்டுகளின் ஒழுங்கின்மை மற்றும் விலகல் - அயனியாக்கம் கோட்பாட்டின் வளர்ச்சிக்காகவும் இவர் அறியப்பட்டார்.
# ஞான சந்திர கோஷ்

## பங்களிப்புகள்

ஜே.சி. கோஷின் மற்ற முக்கியமான பங்களிப்புகளில் துருவப்படுத்தப்பட்ட ஒளியின் செல்வாக்கின் கீழ் ஒளிச்சேர்க்கையாளர்களைப் பற்றிய விரிவான ஆய்வு மற்றும் ஹைட்ரோகார்பன்களின் தொகுப்புக்கான பிஷ்ஷர்-டிராப்ஸ் எதிர்வினையின் முன்னேற்றங்கள் ஆகியவை அடங்கும். திடமான வினையூக்கிகளின் முறையான ஆய்வுக்கான கருவியாக வேறுபட்ட வெப்ப பகுப்பாய்வு (டி.டி.ஏ) பயன்பாட்டுத் துறையில் முனைவர் கோஷ் பங்களிப்பு செய்தார்.  
பாஸ்பேடிக் உரங்கள், அம்மோனியம் சல்பேட், ஃபார்மால்டிஹைட், பொட்டாசியம் குளோரேட் போன்றவற்றின் இந்திய மூலப்பொருட்களிலிருந்து உற்பத்தி தொடர்பான தொழில்நுட்ப சிக்கல்கள் குறித்த ஆராய்ச்சி பணிகளையும் இவர் வெற்றிகரமாக வழிநடத்தினார். விஞ்ஞான ஆராய்ச்சி, தொழில்நுட்ப கல்வி மற்றும் தொழில்துறை மேம்பாடு ஆகியவற்றில் தனது சுறுசுறுப்பான வாழ்க்கையின் போது, தாக்கா பல்கலைக்கழகத்தில் வேதியியல் துறைத் தலைவராகவும், பெங்களூரில் உள்ள இந்திய அறிவியல் கழக இயக்குநராகவும், இந்திய தொழில்நுட்பக் கழகத்தின் இயக்குநராகவும், துணை அதிபராகவும் இருந்தார். கொல்கத்தா பல்கலைக்கழகத்தின், மற்றும் இந்திய அரசாங்கத்தின் தொழில்கள் மற்றும் தலைமை விநியோக இயக்குநராகவும் இருந்தார்.
# ஞான சந்திர கோஷ்

## கல்வி

ஞான சந்திர கோஷ் பிரிட்டிசு இந்தியாவின் புருலியா மாவட்டத்திற்கு அருகிலுள்ள கிரிடிக் என்ற இடத்தில் இராம் சந்திர கோஷ் என்பவருக்குப் பிறந்தார். ஜே.சி. கோஷ் மைக்கா சுரங்க உரிமையாளர் மற்றும் மைக்கா வணிகரின் குடும்பத்தைச் சேர்ந்தவராவார். கிரிடிக் உயர்நிலைப் பள்ளியில் தனது ஆரம்ப பள்ளிப்படிப்பைப் பெற்றார். அங்கு இவர் 1909 இல் சோட்நாக்பூர் பிரிவில் முதலிடம் பிடித்தார். பின்னர் மாநிலப் பல்கலைக்கழகத்தில் சேர்ந்து சிறந்த விஞ்ஞானிகளாக மாறிய சிறந்த மாணவர்களில் ஒருவராக இருந்தார்.  
1911 ஆம் ஆண்டில், ஞான சந்திர கோஷ் கல்லூரித்தேர்வில் நான்காவது இடத்தைப் பெற்றார். தேர்வில், அவரது மற்ற பிரபல வகுப்பு தோழர்கள் சத்யேந்திரநாத் போசு முதலிடத்திலும், மேக்னாத சாகா மூன்றாம் இடத்தையும் பெற்றனர்.  
இவர் ஆச்சார்யா பிரபுல்லா சந்திரராயின் எழுச்சியூட்டும் செல்வாக்கின் கீழ் இளங்கலை அறிவியல் மற்றும் முதுகலை வேதியியல் ஆகிய இரண்டிலும் முதல் வகுப்பில் தேர்ச்சிப் பெற்றார். முடிவுகள் வெளிவருவதற்கு முன்பே கல்கத்தா பல்கலைக்கழக துணைவேந்தர் சர் அசுதோஷ் முகர்சி ஞான கோஷை விரிவுரையாளராக சேர அழைத்தார். இவரது முதுகலைக்குப் பிறகு,. கொல்கத்தாவில் புதிதாக நிறுவப்பட்ட ராஜபஜார் அறிவியல் கல்லூரியின் வேதியியல் துறையின் விரிவுரையாளராக நியமிக்கப்பட்டார்.  
சர் தாரக் நாத் பாலித் உதவித்தொகை மற்றும் ஆண்டின் பிரேம்சந்த் ரேச்சந்த் சிறந்த மாணவர் விருது ஆகிய இரண்டும் லண்டனில் உள்ள பல்கலைக்கழக அறிவியல் கல்லூரியில் முனைவர் பட்டத்திற்காக இங்கிலாந்து செல்ல உதவியது.
# ஞான சந்திர கோஷ்

## ஆராய்ச்சி

லண்டனில், ஒளியியல் வேதியியலின் பல்வேறு பிரச்சினைகள் குறித்த ஆராய்ச்சியை மேற்கொண்ட இவர், வலுவான எலக்ட்ரோலைட்டுகளின் ஒழுங்கின்மை கோட்பாடு மற்றும் அயனியாக்கம் கோட்பாட்டை வெளிப்படுத்த வழிவகுத்தார். இவரது விஞ்ஞான ஆராய்ச்சி மேக்ஸ் பிளாங்க், வில்லியம் பிராக் மற்றும் வால்டர் நெர்ன்ஸ்ட் போன்ற பல பிரபல விஞ்ஞானிகளிடமிருந்து பாராட்டுகளைப் பெற்றது. 1918 இல், வலுவான எலக்ட்ரோலைட்டுகள் பற்றிய இவரது ஆராய்ச்சிக்காக பட்டம் கிடைத்தது. இவர் லண்டனில் தங்கியிருந்த காலத்தில், பிரடெரிக் ஜி. டோனனின் கீழ் சிறிது காலம் பணியாற்றினார்.
# ஞான சந்திர கோஷ்

## தொழில்

1955 மே முதல், முனைவர் கோஷ் திட்டமிடல் ஆணையத்தின் உறுப்பினராக மிகுந்த தனித்துவத்துடன் பணியாற்றினார். இரண்டாம் ஐந்தாண்டுத் திட்டத்தை தயாரிப்பதற்கான அனைத்து நிலைகளிலும் பங்கேற்ற இவர், பல்வேறு நிலைகளில் தொழில்நுட்பக் கல்விக்கான வசதிகளை விரிவுபடுத்துவதற்கான திட்டங்களை வகுப்பதில் பெரும் பங்கைக் கொண்டிருந்தார். இவர் 1959 சனவரி 21, அன்று இறந்தார்.